ב-19 ביוני 2020 הוציאה הזמרת היווניה אלני פוריירה את השיר "Temperatura", הגרסה היוונית של השיר.
רקע וכתיבה.
השיר נכתב והולחן על ידי דורון מדלי והופק על ידי ינון יהל.
בסמוך לצאתו כסינגל, עלה השיר לרשת הזרמת המדיה ספוטיפיי.
וידאו קליפ.
טרם פורסם הווידאו קליפ הנלווה של השיר, העלה אדם לערוץ היוטיוב שלה את האודיו שלו ב-6 ביוני 2019. בנוסף לכך, ניתן לראות באודיו את מילותיו של השיר.
Cher's Golden Greats
Cher's Golden Greats הוא אלבום אוסף הראשון של זמרת הפופ האמריקנית, שר. האלבום יצא לאור ב-1968, על ידי חברות התקליטים ליברטי רקורדס ואימפריאל רקורדס.
עם יציאתו נכנס האלבום אל המקום ה-195 במצעד הבילבורד 200.
גילה גילאי
גילה גילאי (באנגלית: Gila Ghilai) היא מנהלת מרכז הנדסה ופיתוח של התעשייה האווירית לישראל מאוגוסט 2019. היא משמשת גם כחברה ב-IACAS (הוועדה השנתית למדעי חלל Israel Annual conference on Airospace Sciences) ויועצת לוועדה האירופית להערכת הצעות מחקר ופיתוח.
ביוגרפיה.
טרם מינויה למנכ"ל מפעל "מרכז הנדסה ופיתוח", אחד המפעלים החשובים של התעשייה האווירית, הנמצא במעמד של חטיבה, מילאה שורת תפקידים בכירים בו, ביניהם סגנית מנהל המרכז, ראש מנהל פיתוח ואנליזות מבנים, סגנית ראש המנהל, וראש תחום פיתוח טכנולוגיות.
לגילאי תואר ראשון ושני בהנדסה אזרחית מהטכניון, ונחשבת אחת המומחים בישראל בתחום העיסוק שלה.
סטבו פנדרובסקי
סטבו פנדרובסקי (במקדונית: Стево Пендаровски; נולד ב-3 באפריל 1963) הוא נשיא מקדוניה הצפונית החל מ-12 במאי 2019.
ביוגרפיה.
פנדרובסקי הוא בעל תואר ראשון במשפטים באוניברסיטת סקופיה בשנת 1987. לאחר מכן הוא קיבל תואר שני ודוקטורט באותה אוניברסיטה, שניהם במדע המדינה.
מאז 2008 הוא משמש כפרופסור עוזר לביטחון בינלאומי, מדיניות חוץ וגלובליזציה באוניברסיטה האמריקאית בסקופיה.
קריירה.
פנדרובסקי החל את הקריירה הממשלתית שלו כעוזר השר ליחסי ציבור במשרד הפנים וכראש מחלקת אנליטיקה ומחקר במשרד בין השנים 1998–2001. הוא היה היועץ לביטחון לאומי והיועץ למדיניות החוץ הראשי של הנשיא בוריס טרג'קובסקי משנת 2001, ועד מותו של טרקובסקי בשנת 2004. לאחר שהוביל את ועדת בחירות המדינה בשנים 2004–2005 המשיך לשמש כיועץ לביטחון לאומי ויועץ מדיני חוץ ראשי לנשיא הבא, ברנקו צרבנקובסקי, משנת 2005 ועד לשנת 2009.
בבחירות לנשיאות מקדוניה הצפונית שנערכו ב-13 באפריל 2014 התמודד פנדרובסקי מטעם "מפלגת האיחוד הסוציאל-דמוקרטית של מקדוניה", וזכה ב-38.56% מהקולות ועלה לסיבוב השני. בסיבוב השני, שנערך ב-27 באפריל 2014 זכה פנדרובסקי ב-42.67% מהקולות, והפסיד את הנשיאות לנשיא המכהן, גיורגה איוואנוב.
בבחירות לנשיאות מקדוניה הצפונית שנערכו ב-21 באפריל 2019 התמודד שוב פנדרובסקי מטעם "מפלגת האיחוד הסוציאל-דמוקרטית של מקדוניה", זכה ב-47.75% מהקולות ועלה לסיבוב השני. בסיבוב השני, שנערך ב-5 במאי 2019 זכה פנדרובסקי ב-53.59% מהקולות, והפך לנשיא מקדוניה הנבחר.
ספינטול גאורגה
ספינטול גאורגה (במולדובנית: FC Sfântul Gheorghe) הוא מועדון כדורגל מהעיר סורוקני שבמולדובה. המועדון נוסד בשנת 2003 ומשחק בליגת העל המולדובית.
הקבוצה נוסדה בשנת 2003, אך קבוצת הבוגרים של המועדון הוקמה רק בעונת 2008/2009, אז שיחקה הקבוצה בליגת המשנה המולדובית. בעונת 2009/2010 שיחקה הקבוצה בליגת העל המולדובית, אך בתום עונת 2011/2012 חזרה הקבוצה לליגה השנייה. את עונת 2016/2017 סיימה הקבוצה במקום השני בליגה השנייה, וחזרה לליגת העל.
קאדילק קאטרה
קאדילק קאטרה (באנגלית: Cadillac Catera) היא מכונית סלון מתוצרת אופל, חברת בת של ג'נרל מוטורס האמריקאי, אשר יוצרה בין השנים 1996–2001 בגרמניה בעיר רוסלסהיים (משנת המודל 1997).
בגרמניה נמכר דגם כמעט זהה בשם Opel Omega (Omega B) אשר יוצר על ידי אופל, חברת בת של ג'נרל מוטורס.
בבריטניה נמכר דגם כמעט זהה בשם Vauxhall Omega אשר יוצר על ידי ווקסהול מוטורס, חברת בת של ג'נרל מוטורס.
סוף שבוע בגליל
סוף שבוע בגליל הוא סרט קולנוע ישראלי משנת 2008 בבימויו ובהפקתו של משה מזרחי שזה היה סרטו האחרון.
התסריט של משה מזרחי ומיכל בת-אדם מבוסס על המחזה הדוד וניה של אנטון צ'כוב עם התאמה למציאות הישראלית.
הנושאים בהם עוסק הסרט כמו ב"דוד וניה" הם תקוות שהתבדו, "חיים מבוזבזים" ודמויות אומללות עם אווירה מלנכולית שעוטפת אותן.
תקציר העלילה.
סתיו 1996, אבנר (עודד תאומי), פרופסור להיסטוריה של האמנות, מגיע עם אשתו הצעירה והיפה אילנה (מרינה שויף) לסוף שבוע בחוה החקלאית של המשפחה בגליל. אשתו הראשונה חווה נפטרה והוא עזב את החווה והשאיר בה את ילדיו רחל (שירי גדני) ושוקי (פיני טבגר). בחווה גרים גם הסבתא מניה (חנה מרון) ומנחם (שרון אלכסנדר) אחיה של חווה המנוחה שעזב בזמנו קריירה צבאית כדי לחזור ולנהל את החווה שעמדה לקרוס.
אבנר מבוגר מאילנה ב-30 שנים, הוא מתוסכל ממצבו הרפואי ומתלונן כל הזמן על כאבים שונים. הרופא הכפרי יואל (יגאל שדה) מוזעק לטפל בהתקף המיגרנה שלו ומזריק לו זריקה לשיכוך כאבים. יואל מכיר את אילנה מביקורים קודמים ומאוהב בה היא נענית לו והם מגשימים את אהבתם במחבוא בשדה. יואל מתוסכל מעבודתו כרופא כפרי ומחוסר יכולתו להגשים את עצמו.
מנחם מאוהב גם הוא באילנה אבל היא מסרבת לו. רחל מאוהבת ביואל אבל הוא אינו מעוניין. שוקי הוא פצוע קרב, מתוסכל מחוסר בת זוג. הסבתא מניה מנותקת מכל הלחצים במשק. חמישה צעירים מגיעים לישון בצימר בחווה ובראשם תומר הגיטריסט (אסף אברבוך). עולמם המבולבל שונה מעולמה של מניה המושתת על קודש לעבודה. שוקי מתאהב באחת מהם, יעל (אדווה בולה).
מנחם מוצא את יואל ואילנה מתעלסים בשדה וזה מדכא אותו.
לבסוף מכנס אבנר את המשפחה ומודיע להם כי בכוונתו למכור את החווה או להפכה לאתר תיירות מכיוון שהיא מפסידה. בני המשפחה מופתעים ובעיקר מנחם שפותח בצעקות תוכחה על אבנר שרוצה להרוס את המשק לאחר שהוא השקיע בו 15 שנות עבודה. מנחם תופס אקדח ויורה לעבר אבנר אך מחטיא.
ביום ראשון נפרדים אבנר ואילנה מהמשפחה. אבנר קבל הצעת עבודה באוניברסיטת פרינסטון וייסע לשם עם אילנה. מנחם רחל ושוקי נשארים בחווה ותוהים על עתידם.
קללת קנדי
קללת קנדי (באנגלית: Kennedy curse) הוא ביטוי פופולרי המשמש לתיאור סדרה של אסונות ומקרי מוות בגיל צעיר שאירעו במשפחת קנדי האמריקאית. טד קנדי תהה בפומבי האם אכן תלויה קללה על המשפחה במהלך עדותו בפרשת צ'פקווידיק בשנת 1969. עם זאת, ספקנים רבים טוענים כי כל האירועים שאירעו אינם חריגים במשפחה גדולה כל כך.
כרונולוגיה.
אירועים שפגעו במשפחת קנדי על פי סדר כרונולוגי:
מורום (כדורגל)
מורום (ברוסית: Му́ром) הוא שמו של מועדון כדורגל מקצועני מעיר באותו שם במחוז ולדימיר שברוסיה, המתמודד בליגת הכדורגל המקצוענית, השלישית בחשיבותה ברוסיה. הקבוצה נמצאת בבעלות עיריית מורום וחתומה על חוזה מימון מול חברת Rus Tech Murom.
הקבוצה מארחת באצטדיון על שם ויקטור לוסב (стадион имени Виктора Лосева), המכיל 2,070 מושבים.
היסטוריה.
המועדון הוקם בשנת 2014 והתמודד באליפות ובגביע המחוז וזכה בגביע מחוז ולדימיר בעונת 2015. בעונת 2016 התמודדה בליגה השלישית וזכה באליפות המערב ובכך הבטיח העפלתו לליגה המקצוענית.
Chastity
Chastity (בעברית: צניעות) הוא אלבום הפסקול הראשון של זמרת הפופ האמריקנית, שר בשיתוף הזמר והמפיק מוזיקלי, סוני בונו. האלבום יצא לאור ב-20 ביוני 1969, על ידי חברת התקליטים אטקו רקורדס.
אלבום הפסקול נוצר על מנת לקדם את הסרט בכיכובה של שר "Chastity", שיצא ב-24 ביולי 1969.
פיג'ו EX3
פיג'ו EX3 (בצרפתית: Peugeot EX3) היא מכונית מרוץ מתוצרת יצרנית הרכב הצרפתית פיג'ו אשר יוצרה בין השנים 1912–1914.
עין דאר
בואנטרופיה
בואנטרופיה היא הפרעה פסיכיאטרית שהאדם הסובל ממנה מאמין כי הוא ממשפחת הפריים.
מקרים מפורסמים.
האדם המפורסם ביותר שסבל לכאורה מהפרעה זו הוא נבוכדנצר השני מלך בבל, שלפי המתואר בספר דניאל נענש על ידי אלוהים בשל חורבנה של ירושלים והחל להתנהג כמו פר ולאכול עשב. קארל יונג הביא אותו כדוגמה למצב של רגרסיה מוחלטת של אדם שהוליך שולל את עצמו בשל שאפתנות יתר.
לפי מסורות פרסיות הנסיך הבויהיתי מאג'ד אל-דוולה דמיין שהוא פרה, עשה קולות של פרה ורצה שיהרגו אותו על מנת שבשרו ישמש למאכל. הוא נרפא על ידי המלומד והרופא הפרסי אבן סינא.
הסברים מודרניים.
גם כיום קיימים מקרים על אנשים המדווחים כסובלים מבואנטרופיה.
חלק מהחוקרים קושרים את הבואנטרופיה לתופעות של היפנוזה, סוגסטיה ואוטו-סוגסטיה.
ייתכן כי לחלומות יש גם כן תפקיד מרכזי בהשפעה על התפתחות הבואנטרופיה. יונג לדוגמה מביא מקרה בו אישה חלמה שהיא נוכחת באירוע חברתי חשוב כאשר המארחת מברכת אותה במילים: "כמה נחמד שבאת. כל חבריך נמצאים פה ומחכים לך". לאחר מכן הוליכה המארחת את האישה אל הדלת והאישה פסעה -לתוך רפת!".
פרויד תיאר זה מכבר מקרים רבים בהם מחלת נפש החלה בחלום בו ההזיה שמקורה בחלום המשיכה להתקיים במצב ערות.
רונאלד לאינג מביא כדוגמה חוויה אישית של הפרעה פסיכוטית קצרת מועד בה הוא כ"דמות הראשית במחזה" חווה "תחושה אמיתית של רגרסיה בזמן... אני למעשה חשתי עצמי נודד בסוג של נוף עם –אממ-נוף מדברי-כאילו הייתי חיה, למעשה חיה גדולה... סוג של קרנף או משהו כזה שיוצר צלילים כמו קרנף". הפרעה דומה לבואנטרופיה.
שחר בר דוד